Document ID: /roh_data/filtered/fineweb-2-filterrobots_roh.jsonl.gz/47482

Cun 6:3 e 6:1 gudogna Belinda Bencic la partida da la segunda runda cunter Kaia Kanepi. E decisiv è stà il setavel game da l'emprim set, cura che Bencic è l'emprim stada en avantatg cun 40:0 e tuttenina avev'ella ina balla da break cunter ella. Suenter ch'ella ha tuttina pudì decider il game en sia favur, ha Bencic gudagnà otg dals nov proxims games.
Roger Federer è optimistic
Roger Federer ha battì il Brit Jay Clarke en trais sets cun 6:1, 7:6 (7:3) e 6:2. Tut en tut è Federer sa mussà cuntent suenter il gieu:
Il tanc è vinavant plain.
Cun sia 17avla qualificaziun per ina terza runda, ha il Svizzer egualisà il record da Jimmy Connors e fatg in ulteriur record.
Cuntinuaziun la sonda
Ils proxims adversaris da Roger Federer e da Belinda Bencic sonda proxima èn il Franzos Lucas Pouille e l'Americana Alison Riske.
RR novitads 18:00++